**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** III. Izmjene i dopune Odluke o koeficijentima za obračun plaće službenika i namještenika

**PRAVNI OSNOV:** Zakon o plaćama u lokalnoj i područnoj samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje prijedloga III. Izmjena i dopuna Odluke o koeficijentima za obračun plaće službenika i namještenika**

Odlukom o koeficijentima za obračun plaće službenika i namještenika („Službeni glasnik Općine Podstrana“ broj 19/23, 10/24, 19/24), uređeno je pitanje koeficijenata za obračun plaće službenika i namještenika.

Izmjenama i dopunama Pravilnika o poslovanju Vlastitog pogona (Službeni glasnik Općine Podstrana, broj 26/24) sistematizirano je novo radno mjesto voditelj poslova održavanja javne rasvjete. Predloženim III. Izmjenama i dopunama Odluke o koeficijentima za obračun plaće službenika i namještenika se utvrđuje koeficijent za sistematizirano novo radno mjesto.

Pravna osnova za donošenje Odluke predstavlja članak 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) koji propisuje da koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog župana, gradonačelnika, odnosno općinskog načelnika.

Slijedom navedenog, predlaže se donijeti sljedeći akt:

Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) i članka 30. Statuta Općine Podstrana („Službeni glasnik Općine Podstrana“ broj 07/21, 21/21, 4/23), Općinsko vijeće Općine Podstrana, na prijedlog općinskog načelnika, na 35. sjednici održanoj dana 19. prosinca 2024. godine, donosi

**III. IZMJENE I DOPUNE**

**ODLUKE**

**o koeficijentima za obračun plaće službenika i namještenika**

**Članak 1.**

U Odluci o koeficijentima za obračun plaće službenika i namještenika („Službeni glasnik Općine Podstrana“ broj 19/23, 10/24, 19/24), **u članku 5. u radnim mjestima IV. kategorije, iza radnog mjesta redni broj 38. ustrojava se novo radno mjesto redni broj 39. koji glasi:**

|  |  |  |  |  |
| --- | --- | --- | --- | --- |
| 39. | Namještenici I. potkategorije | Voditelj poslova održavanja javne rasvjete | 10 | 2,38 |

**Članak 2.**

U Odluci o koeficijentima za obračun plaće službenika i namještenika („Službeni glasnik Općine Podstrana“ broj 19/23, 10/24, 19/24), **u članku 5. u radnim mjestima IV. kategorije dosadašnja radna mjesta redni broj 39., 40., 41., 42., 43., 44., 45., i 46., postaju radna mjesta 40., 41., 42., 43., 44., 45., 46. i 47.**

**Članak 3.**

Ove III. Izmjene i dopune Odluke o koeficijentima za obračun plaće službenika i namještenika stupaju na snagu osmog dana od dana objave u „Službenom glasniku Općine Podstrana“.

KLASA: 024-02/24-01/14 Predsjednik

URBROJ: 2181-39-01-24-07 Općinskog vijeća:

Podstrana, 19. prosinca 2024. godine Zdravko Galić